open-index/open-wikipedia-markdown huggingface dataset:
Chi Haotian

**Chi Haotian** (forenklet kinesisk: 迟浩田; tradisjonell kinesisk: 遲浩田; pinyin: *Chí Hàotián*; født 10. juli 1929 i Zhaoyuan i provinsen Shandong i Kina) er en pensjonert kinesisk general og kommunistisk politiker. Han er en av få nålevende kinesiske militære på ledende nivå som har både kamperfaring og lang politisk erfaring.

Chi deltok som soldat i Den åttende rutearmé under den annen sino-japanske krig og ble medlem av Kinas kommunistiske parti i 1946.

I 1973 ble han utnevnt til vise politisk kommissær over Beijings militærregion og han var stedfortredende sjefredaktør for  den offisielle avisen Folkets Dagblad.

Etter at Deng Xiaoping innledet økonomiske reformer fikk Chi Haotian en rekke viktige stillinger innen stat, parti og militær. I 1982 ble han valgt inn i sentralkomitéen og 1997 ble han medlem av politbyrået. Årene 1995-2001 var han viseordfører for Den sentrale militærkommisjon. I 1993 ble han medlem av i statsrådet som Kinas forsvarsminister, og forble i den stillingen til 2003. 

Han har deretter trådt tilbake fra de fleste av sine formelle verv, men har fortsatt stor innflytelse innen det kinesiske forsvar.

Han spilte en fremtredende rolle under militæraksjonen mot demonstrasjonene på Den himmelske freds plass i 1989. 

I februar 2005 skal, påstås det, Chi Haotian ha holdt en tale for partiledelsen der han gikk inn for at Kina skulle invadere USA for å kolonisere kontinentet. Han var da 76 år gammel. Talens autentisitet har ikke kunne bekreftes, men den kinesiske dissidenten og forfatteren Zheng Yi anser at talen avslører «partiets sanne ansikt».

## Referanser


## Eksterne lenker
* 
*  
* James Mulveson: Chi Haotian, a political biography, *China Leadership Monitor*, våren 2002.
Malvikingen Opp

**Malvikingen Opp** er et motbakkeløp i ytre Malvik i Trøndelag, første gang arrangert 7. mai 2011 av Malvik IL Friidrett.

Løypa starter nede ved fjorden på Vikhammerløkka og har målgang på Solemsvåttan 423 meter over havet. Totalt er det en stigning på 450 høydemeter fordelt på en 6&nbsp;km lang løype. Høydeforskjell mellom start og mål er 420 meter. Løypa går innledningsvis på noe grus og asfalt, men de siste tre kilometrene er utelukkende i skogsterreng på skogsvei og sti. Løypa går i Malvik kommune, men de avsluttende siste to hundre metrene er i Trondheim kommune.

Malvikingen Opp arrangeres vanligvis en lørdag i første halvdel av mai. Løpet har et søsterløp, Ranheim til topps som går om høsten, med start på Ranheim og målgang på Solemsvåttan og tilsvarende lengde og høydeforskjell som Malvikingen Opp.

I 2020 og 2021 utgikk konkurranseklassene på grunn av restriksjoner som følge av koronapandemien. 

Fra 2022 er det, i tillegg til herre- og dameklasser, også innført en klasse hvor alle konkurrerer mot alle med en gradert justering av sluttiden basert på alder og kjønn.

## Vinnere

## Referanser




## Eksterne lenker
*Stevnets hjemmeside 
*Stevnet på facebook
* Stevnet på motbakke.com
MAB 3./513 Kiberg

**MAB 3./513 Kiberg** var et tysk marinekystfort oppført på Kibergsneset i Vardø kommune, sommeren/høsten 1942. Fortet var bestykket med 3 stk 28&nbsp;cm SKL/45 kanoner med en rekkevidde på rundt 34&nbsp;000 meter. Fortet ble sprengt av sin egen besetning i oktober 1944 i forbindelse med evakueringen fra Finnmark pga. den sovjetiske hærens fremrykning.

Det er fremdeles i dag mange gjenværende bygninger, bunkere, kanonstillinger mm på området. Bl.a. kommandobunkeren, en Regelbau M 178, står i det vesentligste i dag slik som den sto da den ble forlatt av sin besetning i 1944.

## Eksterne lenker
* 
* [Flyfoto over området](http://www.1881.no/Kart/?lat=70.2872638578124&lon=31.0269355773926&z=15&v=1&r=&o=&p=%7b70.28538319009341%7c30.99836236373954%7cKiberg+(Tettsted)%7cVard%c3%b8%2c+Finnmark%7d)
* Bilder mm. fra Kiberg på kystfort.com
Gunhild Ramm Reistad

**Gunhild Ramm Reistad** (født 28. oktober 1938) er en norsk journalist, venstrepolitiker og kvinnesaksforkjemper.

Hun ble mag.art. i litteraturvitenskap ved Universitetet i Oslo i 1967. Hun var bystyremedlem for Venstre i Drammen i 16 år fra 1983. Hun var også nestleder i Drammen Venstre og var Venstres førstekandidat i Buskerud ved stortingsvalget i 1985.

Hun har vært aktiv i Norsk Kvinnesaksforening (NKF) siden begynnelsen av 1970-årene, og har vært leder i to av NKFs lokallag, Drammen Kvinnesaksforening og Oslo Kvinnesaksforening, landsstyremedlem i en årrekke og sentralstyremedlem i en periode. Hun var styreleder i Betzy Krisesenter i flere år.

Hun var redaktør i *[[Universitas (avis)|Universitas]]* og siden journalist i *[[Drammens Tidende]]* i 30 år.

Gunhild Ramm Reistad er datter av høyesterettsadvokat Harald Ramm (1895–1970) og Vilhelmine Helene Gulbranson (1899–1996), som var eldste datter av godseier Axel Fridjof Gulbranson og Gunhild Kristine Gulbranson f. Blom . Hennes onkel er journalist, redaktør og polfarer, Fredrik Ramm. Hun giftet seg i 1967 med advokat Kjell Arne Reistad (f. 1940). Hennes farfar Fredrik Gottlieb Olsen Ramm var bror av Minda Mathea Olava Ramm, en av grunnleggerne av NKFs forløper, Diskusjonsforeningen Skuld.

## Bibliografi
* *Betsy Kjelsberg og Drammen*, Brakar lokalhistorisk forlag, Drammen 1994, ISBN 9788291263021
* *Anna Rogstad – første kvinne på Stortinget*, Kolofon forlag 2012, ISBN 9788230009833

## Referanser
DS «Mauranger»

**DS «Mauranger»** ble bygget av Stavanger Støberi & Dok som byggenummer 51. Hun ble levert til reder H. Westfal-Larsen i Bergen i juni 1906. Skipet ble ved samme rederi frem til forlis desember 1916.

## Historie
* 1906:	27.06.: Levert som «Mauranger» for H. Westfal-Larsen, Bergen
* 1916:	20.12.: Forlot Pomaron, Portugal for Goole med kobberkis og forsvant med hele besetningen, 16 mann.

## Forlis
DS «Mauranger» var lastet med kis på reise fra Pomaron til Goole, England. Skipet forlot Pomaron 20. desember 1916 og ble aldri hørt fra igjen.

## Kilder
*
* Erling Jensen: *Stavanger Støberi & Dok* 2008 ISBN 9788292309568

## Eksterne lenker
* skipet.no
* Stavanger Støberi & Dok 
* A century of Westfal-Larsen
Fiuggi

**Fiuggi** er en italiensk kommune som ligger i Lazio-regionen. Kommunen ligger i Frosinone-provinsen og har om lag 9000 (2004) innbyggere.

## Referanser


## Eksterne lenker
*
Thomas Lundin

**Thomas Lundin** (født 7. april 1974 i Hangö) er en finlandssvensk TV-programleder, sanger og sceneartist.

Lundin jobbet i årene 1994-2000 som radioredaktør hos Svenska YLE, og årene 2000-2008 i Yles svenskspråklige TV-kanal YLE FST5. Han er kanskje mest kjent som slagerekspert og ESC-kommentator (Grand Prix). Lundin er Finlands mann i det så kalte Nordiske rådet i programmet "Inför Eurovision Song Contest" som ble sendt i alle nordiske land fra 2004 til 2007 og fra 2008 bare i Sverige. Lundin ledet slagerspørrekonkurranse "Schlager på lager" i FST5 mellom 2002 og 2005. Programmet ble belønnet med en Venla for Bästa Gameshow i 2004. I 2008 ledet Lundin talk showet "Allt ljus på..." på FST5 der han treffet ulike musikkartister, blant andre Christer Björkman, Eiríkur Hauksson og Cyndee Peters. Fra og med år 2009 er han frilansjournalist og jobber blant annet for SR P4 og Radio Vega.

Ved siden av jobbet som programleder er Lundin visesanger og musikalartist. Våren 2009 ga han ut sin debutsingel "Vara dom vi är". Spelåret 2009-2010 spelar han med i musikalen Play Me på Svenska teatern i Helsingfors. Tidigere har han medvirket i musikalene The Swing Sisters! i 2006 og The Sound of Music i 1993. Som sangere har han opptrådt på en lang rekke visefestivaler i hele Norden.

## Eksterne lenker
*
Ivan Sproule

**Ivan Sproule** (født 18. februar 1981 i Castlederg i County Tyrone) er en nordirsk profesjonell fotballspiller som nå spiller for den skotske eliteserieklubben Hibernian, etter at han i april 2011 ble fristilt av den engelske Championship-klubben Bristol City. Sproule er en vingspiller som er mest kjent for sin høye fart, og han ble først profesjonell etter at han signerte for det skotske elitelaget Hibernian i januar 2005, bare én måned før han fylte 24 år. Hans tidlige spillerkarriere ble tilbrakt hos Omagh Town og Institute, som er nonamatørklubber i den nordirske fotballserien. Han kombinerte det å spille fotball med sin fulltidsjobb som ingeniør.

## Klubbkarriere
### Hibernian
Scottish Premier League-klubben Hibernian inviterte ham på prøvespill i januar 2005, der han imponerte manager Tony Mowbray og signerte som fulltids profesjonell på en korttidskontrakt til slutten av 2004-2005-sesongen. Det betydde at han måtte slutte i sin dagsjobb som fabrikkingeniør. Hibs betalte Institute en overgangssum på £5.000.

Gamblingen med å signere en spiller fra amatørfotballen i Nord-Irland viste seg å gi avkastning både for Sproule og Hibs. Selv om han hadde en litt svak start med Hibs, og det gikk rykter om at han ville dra tilbake til Nord-Irland, scoret han ett av målene i en 3–1-seier over Celtic på Celtic Park. Sproule ble tilbudt en forlengelse av kontrakten, som han skrev under på.

Sproule fikk store overskrifter i august 2005 med å score alle målene i en 3–0 seier over de skotske ligamestrene Rangers på Ibrox Stadium. Hans gode spill resulterte i at han også ble knyttet til en millionovergang til den ukrainske klubben FC Dnipro Dnipropetrovsk, som hadde spilt mot Hibs i UEFA-cupen.

Sproule forårsaket ytterligere skade for Rangers ved å hjelpe Hibs til å slå dem ut av den skotske FA-cupen i 2005-2006. Sproule scoret ett mål og la opp til et annet da Hibs igjen vant 3–0 på Ibrox. Han var en del av laget som vant ligacupfinalen i mars 2007. Totalt hadde Sproule 94 førstelagsopptredener for Hibs og scoret 18 mål.

### Bristol City
Sproule sluttet seg til Bristol City på en treårskontrakt den 27. juni 2007 for en ukjent overgangssum, som er antatt å ha ligget rundt £500.000. Den første sesongen hos Bristol City ble meget vellykket for Sproule, men da klubben og manager Gary Johnson gikk hver sine veier, falt Sproule ut av førstelagsoppstillingene, og han var på utlån i to andre klubber.

### Hibernian (andre periode)
I april 2011 var Sproule i forhandlingssamtaler med manager Colin Calderwood i Hibernian, og én måned senere signerte Sproule igjen for den klubben som opprinnelig hadde gjort ham til profesjonell fotballspiller.

## Referanser


## Eksterne lenker
* 
* Ivan Sproule profile at bcfc.co.uk
Rapallo

**Rapallo** er en italiensk kommune som ligger ved den italienske riviera i Liguria-regionen. Kommunen ligger i storbyområdet Genova og har 30&nbsp;493 innbyggere.

## Referanser


## Eksterne lenker
*
David Blamires

**David Blamires** er en vokalist og komponist og ble født i Bradford, England, men som flyttet til Toronto, Canada og er en av Canadas mest allsidige og ettertraktede  musikere. 

Hans CV inkluderer prosjekter sammen med kjente musikere som Anne Murray, Triumph, Manteca og Pat Metheny. Blamires er aller mest kjent for hans musikalske arbeider med Pat Metheny Group i et tiår mellom 1987 og 1997 som skaffet ham flere Grammy-priser. Blamires spiller både gitar, trompet og fiolin.

## Eksterne lenker
* 
*
Tor A. Woldseth

**Tor Arnold Woldseth** (født 30. august 1952) er en norsk lokalpolitiker for Norgesdemokratene. Tidligere representerte han Fremskrittspartiet (FrP). Han har vært medlem av Bergen bystyre siden 1995, og fra 2011 til 2015 varaordfører i Bergen kommune, leder for bystyrets kultur- og næringskomite og gruppeleder for FrPs bystyregruppe.

Han har tidligere vært kommunalråd og leder for bystyrets komité for oppvekst (2007–2009 og 2010–2011), nestleder 2001–2007. Fra 2003 til 2007 var han også leder for Ligningsnemden, samt at han var varaordfører fra 2011 til 2015. Han har vært styremedlem i Bergen Kommunale Pensjonskasse siden 1999.

Han er sønn av Egil Arnold Woldseth (1924–2017) og Dagny Woldseth (1923–2014).

Woldseth ble ekskludert fra Fremskrittspartiet 8. september 2020 sammen med to andre tidligere partirepresentanter i Bergen bystyre på grunn av uoverensstemmelser omkring organisatoriske vedtak. Derved ble Marte Monstad FrPs eneste gjenværende bystyremedlem.

## Referanser
Hans-Carl Tveit

**Hans-Carl Tveit** (1954–2023) var en norsk lokalpolitiker for Venstre. Han var medlem av Bergen bystyre i fem sammenhengende valgperioder fra 1991 til 2011. Han var i 2003 til 2007 byråd for oppvekst i Monica Mælands første byråd. Han døde 26. mars 2023, etter lang tid sykdom.

I perioden 1973 til 1977 var han gruppesekretær for Det liberale Folkepartiets parlamentariske leder Ole Myrvoll på Stortinget. Frem til han ble innvalgt til Bergen bystyre i 1991, var han første vara for felleslisten til Venstre og Det liberale Folkepartiet. Fra 2007 til 2011 var Tveit kommunalråd og nestleder for bystyrets komité for kultur, idrett og næring, samt gruppeleder for Venstres bystyregruppe. Fra 2011 var han Venstres 1. vararepresentant i bystyret. Han fungerte også i en periode som gruppeleder for Venstre i Hordaland fylkesting.

Tveit var utdannet jurist fra Universitetet i Bergen. Fra 2012 til 2017 var han ansatt som rådgiver ved kontor for samfunnskontakt ved samme universitet. Fra 2013 var han styreleder for håndballklubben FyllingenBergen, frem til han i 2014 gikk av som følge av helsemessige årsaker.

## Referanser
Ruth Grung

**Ruth Mari Grung** (født 10. mars 1959) er en norsk politiker for Arbeiderpartiet. Hun var innvalgt på Stortinget fra Hordaland fra 2013 til 2021. 

Grung fungerte som Bergens byråd for barnehage, idrett og skole fra 1. september 2002 til 30. juni 2003, mens byråd Anne-Gine Hestetun hadde omsorgspermisjon. Hun var medlem av Bergen bystyre fra 2003 til 2011. Grung var Arbeiderpartiets ordførerkandidat i Bergen ved kommunevalget i 2007. Hun var kommunalråd og leder for bystyrets komité for miljø og byutvikling 2007-2011. Hun var styreleder for Stiftelsen Kulturhuset Verftet USF fra 2008 til 2011.

Ved fylkestingsvalget i 2011 var hun Arbeiderpartiets fylkesordførerkandidat i Hordaland. Hun var medlem av fylkestingets fylkesutvalg og Arbeiderpartiets gruppeleder frem til hun ble valgt inn på Stortinget. Grung har tidligere vært leder av Arbeiderpartiet i Bergen. 

I oktober 2021 overtok Grung etter Lubna Jaffery som byråd for arbeid, sosial og bolig i Bergen 

## Stortingskomitéer
* 2013&ndash;2017 medlem av Stortingets helse- og omsorgskomité
* 2017&ndash;2021 medlem av Stortingets næringskomité

## Referanser


## Eksterne lenker
*
Bø (tettsted)

**Bø**, også kalt **Bøbyen**, er et tettsted og kommunesenteret i Midt-Telemark kommune i Telemark fylke. Tettstedet har  innbyggere per 1. januar  og ligger omtrent 7,5 kilometer nordvest for tettstedet Gvarv og ca. 14 kilometer sørøst for sørenden av Seljordsvatn. Tettbebygelsene i Lia, Myrane og Sisjord inngår også i tettstedet Bø.

Bø stasjon ligger her og Høgskolen i Telemark har avdelinger i Bø. Det kjente konsertstedet Kroa i Bø ligger i tilknytning til høgskolebygget.

## Referanser


## Eksterne lenker
*
Seljord (tettsted)

**Seljord** er et tettsted og kommunesenteret i Seljord kommune i Telemark. Tettstedet har  innbyggere per 1. januar . Tettbebyggelsene Åsheim, Brødlaus og Utgarden er også inkludert i tettstedet. Seljord ligger ved nordenden av Seljordsvatn, omtrent 29 kilometer nordvest for Bø og er et viktig knutepunkt ved riksveien  og europaveien .

Her ligger blant annet Seljord kirke fra 1180, og Seljord Folkehøgskule.

## Referanser
Monsieur Hulot

**Monsieur Hulot** er en komisk karakter skapt og spilt av den franske regissøren Jacques Tati.

Hulot opptrådte i en rekke filmer på 1950-tallet og 60-tallet, nemlig *Les Vacances de Monsieur Hulot* (1953), *Man oncle* (1959), *Play Time* (1967) og *Trafikk* (1971). 

Rowan Atkinson har sagt at Hulot har vært en inspirasjonskilde til hans figur Mr. Bean.
Kurt Thomas

**Kurt Vincent Thomas** (født 4. oktober 1972) er en amerikansk basketballspiller for laget Chicago Bulls i den amerikanske proffligaen NBA. Bogans kom til NBA i 1995 da han ble trukket opp som den 10. spilleren totalt i draftet det året av Miami Heat. Han er per dags dato en av de eldste spillerne i serien.

## NBA-karriere
Thomas har, siden han kom til NBA, spilt for åtte forskjellige NBA-klubber. Han spilte først for Miami Heat fra 1995 til 1997, men kom etter det til Dallas Mavericks. Senere har han spilt for New York Knicks, Phoenix Suns, Seattle SuperSonics, San Antonio Spurs og Milwaukee Bucks før han signerte med Chicago Bulls før 2010/2011-sesongen.

### Tidligere lag

### Statistikker fra NBA-karrieren
#### Tegnforklaring

#### Sesongspill

#### Sluttspillet

## Kilder
* 

### Referanser


## Eksterne lenker
*
Oddny Irene Miljeteig

**Oddny Irene Miljeteig** (født 5. oktober 1954) er en norsk sosionom og politiker for Sosialistisk Venstreparti (SV). Hun var gruppeleder for SVs bystyregruppe i Bergen, og var fra oktober 2011 nestleder av bystyrets kultur- og næringskomite.

Tidligere har hun vært kommunalråd i Bergen kommune, som leder av bystyrets oppvekstkomite (2003-2007) og bystyrets helse- og sosialkomite (2007-2011).

Miljeteig ble på SVs landsmøte i mars 2015 valgt som partiets nestleder, men trakk seg i 2017 på grunn av sykdom. Hun gikk ut av politikk i 2019 og ble samme år medlem av bispedømmerådet i Bjørgvin for Åpen folkekirke. Hun har vært en mangeårig forkjemper for nynorsk. Miljeteig var 3. vararepresentant for SV fra Hordaland 2001-2005.

Miljeteig vokste opp på gården Tøsse ved Åkrafjorden i Etne kommune. Hun slo seg senere ned i Bergen.

## Referanser


## Eksterne lenker
* 
*
Lugdunum

**Colonia Copia Claudia Augusta Lugdunum** (dagens Lyon i Frankrike) var en viktig romersk by i Gallia. Byen ble grunnlagt i år 43 f.Kr. av Lucius Munatius Plancus, og fungerte som hovedstad i den romerske provinsen Gallia Lugdunensis. Den opprinnelige romerske byen var plassert vest for stedet hvor elvene Rhône og Saône møtes, på Fourvièrehøyden.

300 år etter sin grunnleggelse var byen en fortsatt en av de viktigste i den vestlige delen av Romerriket. To romerske keisere, Claudius og Caracalla, ble født her. I perioden 69-192 e.Kr. hadde byen en befolkning som kunne være så stort som mellom 50&nbsp;000 og 100&nbsp;000. Selv tall så høyt som 200 000 har blitt antydet av den franske historikeren Albert Grenier.

## Navn
Den romerske byen ble opprinnelig grunnlagt som *Colonia Copia Felix Munatia*, et navn som påkaller fruktbarheten og velsignelsen fra gudene. Byen ble i økende grad omtalt som *Lugdunum* (og tidvis som *Lugudunum*) ved slutten av 100-tallet e.Kr. I løpet av middelalderen ble Lugdunum endret til Lyon ved naturlig lydendring.

Lugdunum er en latinisering av galliske **Lugudunon* i betydningen «Festningen (eller bygdeborgen) til (guden) Lugus» eller alternativt «Festningen til forkjemperen» (om **lugus* er et felles substantiv beslektet med gammelirske *lug*, «kriger, helt, forkjemper»). Den galliske/keltiske guden Lugus var åpenbart populær i Irland og Britannia da han er funnet i middelalderens irske litteratur som *Lug(h)* i middelalderens walisiske litteratur som *Lleu* (også stavet *Llew*).

## Førromersk bosetning
Det er påvist gallisk bosetning i området før den romerske byen, og av før-gallisk bosetning så langt tilbake som til neolittisk tid (bondesteinalderen). Arkeologisk bevis antyder handel med Campania i sørlige Italia for keramikk og vin, og det er avdekket en del innbo i italisk stil før den romerske erobringen. Gallia ble erobret for romerne ved Julius Cæsar mellom 58 og 53 f.Kr. I hans beskrivelse, *[[Commentarii de Bello Gallico]]*, den fremste skriftlige kilden for førromerske Gallia, er det ingen særskilt omtale av dette området.

## Referanser


## Litteratur
;Primærlitteratur
* Dio Cassius: *Romersk historie*. XLVI, 50.
* Seneca den yngre: *Apocolocyntosis*. VII.

;Sekundærlitteratur
* Pelletier, André (2004): *Histoire de Lyon: de la capitale les Gaules à la métropole européene*. Lyon: Editions Lyonnaises d'Art et d'Histoire, ISBN 2-84147-150-0

## Eksterne lenker
*
Liu Changqing

**Liu Zhangqing** (tradisjonell kinesisk: 刘长卿; forenklet kinesisk: 刘长卿; pinyin: *Liu Zhǎngqīng*, født i 709 i Xuancheng i det som er dagens provins Anhui i Kina, død 785) var en kinesisk poet under Tang-dynastiet. 

Elleve av hans dikt ble samlet i den populære antologien *[[Trehundre Tang-dikt]]*.

## Referanser
Howard Fast

**Howard Fast** (født 11. november 1914 i New York, død 12. mars 2003) var en amerikansk forfatter og manusforfatter.

Under den andre verdenskrig arbeidet Fast hos Office of War Information i USA og han skrev for Voice of America. I 1943 sluttet han seg til det amerikanske kommunistpartiet. I 1950 ble Fast kalt inn for å vitne for granskningskommisjonen House Committee Un-American Activities Committee. I sitt vitnesbyrd til denne kommisjonen nektet Fast å avsløre navnene på bidragsyterne til et fond for foreldreløse barn av amerikanske personer som hadde slåss under den spanske borgerkrigen (en av bidragsyterne var Eleanor Roosevelt) og Fast fikk tre måneders fengsel for å ha vist forakt for Kongressen. 

Det var mens han satt i fengsel at Fast begynte å skrive på sitt mest kjente verk, Spartacus, en roman som handlet om et opprør blant en gruppe romerske slaver. Fast ble svartelistet av noen av de største forlagene etter at han ble løslatt fra fengselet, og han måtte derfor publisere denne romanen selv. Boken ble en stor suksess og ifølge Fast sine egne memoarer ble 50&nbsp;000 eksemplarer trykt, hvorav 48&nbsp;000 solgt i løpet av få måneder. Fast etablerte senere forlaget Blue Heron Press, som tillot ham å fortsette å publisere under sitt eget navn i hele perioden der han var svartelistet av andre forlag. 

I løpet av 1950-tallet arbeidet Fast for den kommunistiske avisen, Daily Worker. I 1953 ble han tildelt Lenins fredspris fra Sovjetunionen. På 1950-tallet flyttet Fast sammen med sin familie til Teaneck, New Jersey. Fast publiserte enkelte bøker under pseudonymene Behn Boruch, Walter Ericson, og Simon Kent. I 1974, flyttet Fast og familien videre til California der han skrev flere TV-manuskripter. Han giftet seg med sin første kone, Bette Cohen, den 6. juni 1937. Deres barn er Jonathan og Rachel. Bette døde i 1994. I 1999 giftet Fast seg med Mercedes O'Connor, som hadde tre sønner fra før. Fast døde i Old Greenwich, Connecticut, 12. mars 2003, da han var 89 år gammel. Fasts sønn, Jonathan Rask, som selv er forfatter, giftet seg med forfatteren Erica Jong. Deres datter er romanforfatteren Molly Jong-Fast.

## Referanser


## Eksterne lenker
*
Noricum

**Noricum** er det latinske navnet på et keltisk kongerike med beliggenhet i dagens Østerrike. Senere var området under navnet *Provincia Noricum*, som en provins under Romerriket. Provinsen Noricum grenset i sør mot Italia, i øst mot Pannonia og i vest mot Raetia.

## Tidlig utvikling
Den opprinnelige befolkningen i området under hallstattkulturen, ble fra omkring 450 f.Kr. assimilert med tilvandrende fra de keltiske kjerneområdene i det sydvestlige Tyskland og det østlige Frankrike. På 110-tallet f.Kr. slo tolv keltiske stammer seg sammen til Noricum, og det ble inngått en allianse med Romerriket. Hvor hovedstaden Noreia lå, er uklart. 

## Under Romerriket
I 49 f.Kr. sendte den noriske kongen, trolig Voccio, tropper til Cæsar som hjelp i den pågående borgerkrigen. I 15 f.Kr. ble området okkupert uten motstand av romerske tropper. Til å begynne med forble Noricum et protektorat, men ble innlemmet som romersk provins i 45 e.Kr. Hovedstaden var nå Virumum (i nærheten av dagens Klagenfurt). I 190 e.Kr. ble basen for den romerske legionen II Italica flyttet til Lauriacum (Lorch). Under keiser Diokletian ble provinsen delt i to, *Noricum ripense* og *Noricum mediterraneum*. Mot slutten av 300-tallet ble provinsen utsatt for gjentatte invasjoner, og den nordlige delen av provinsen oppga motstand ca 472.
Beatrix Campbell

**Mary Lorimer Beatrix Campbell** (født 3. februar 1947) er en britisk kampanjejournalist og forfatter. Siden midten av 1970-tallet har hun utgitt tallrike artikler og bokomtaler i publikasjoner som *[[Marxism Today]], [[Red Rag]], [[Time Out (company)|Time Out]], Feminist Review, [[New Statesman]], New Socialist, [[The Guardian]], [[The Independent]], [[Scotland on Sunday]], [[The Scotsman]]* og *[[Sunday Mirror]]*. Hun har beskrevet seg selv som en kommunistisk feminist. Hun ble født i Carlisle og var en av de som grunnla *Red Rag*. Politisk er hun tilknyttet det britiske grønne partiet og i dag bor hun i Frankrike.

Blant hennes bøker er *Wigan Pier Revisited* (1984), vinner av Cheltenhamfestivalens litterære pris, og *Dangerous Places, Diana Princess of Wales - How Sexual Politics Shook the Monarchy* (1999). Hun gjorde også dokumentarfilmen *Listen to the Children* om en omtalt barnemishandlingssak i Nottingham.

Campbell ble i 2009 utnevnt til offiser (OBE) av Order of the British Empire for sin likestillingsinnsats.

## Publikasjoner
* *Sweet Freedom: Struggle for Women's Liberation* (1982), sammen med Anna Coote og Christine Roche 
* *Wigan Pier Revisited: Poverty and politics in the Eighties* (1984)
* *The Iron Ladies: Why Do Women Vote Tory?* (1987)
* *Unofficial Secrets: Child Abuse - The Cleveland Case,* (1988)
* *Goliath: Britain's Dangerous Places* (1993)
* *Diana, Princess of Wales: How Sexual Politics Shook the Monarchy* (1998)
* *And All the Children Cried* (2005), sammen med Judith Jones
* *Agreement: The State, Conflict and Change in Northern Ireland* (2008)

## Referanser


## Eksterne lenker
* 
* Bloggprofil hos ''Guardian'' 
* 
* Journalisted - artikler av Beatrix Campbell
Fan Ming

**Fan Ming** (født 4. desember 1914 i Lintong i provinsen Shaanxi i Kina, død 23. februar 2010 samme sted) var en kinesisk kommunistisk politiker og general.

Han ble med i Kinas kommunistiske ungdomsforbund i 1932 og i Kinas kommunistiske parti i 1938. Under den andre sino-japanske krig var han politisk kommissær i den kinesiske nasjonale armé og han hadde også viktige verv i Folkets frigjøringshær under  den kinesiske borgerkrig.

Fan Ming tilhørte Frigjøringshærens nordvestre byrå for «frigjøringen av Tibet» og deltok i innlemmelsen av Tibet i Folkerepublikken Kina årene 1950-51. Han var partisekretær i regionen i en kort tid i 1951. I tiden i Tibet ble han kjent for sin hardføre holdning mot Dalai Lama og han klarte heller ikke å samarbeide med sina kolleger fra Frigjøringshærens sørvestre byrå.

I 1955 ble han generalmajor i Frigjøringshæren. I 1962 falt han i unåde og han satt i 18 år i Qinchengfengselet. 

## Eksterne lenker
* Biografisk notis fra Baidu baike (på kinesisk)
Peter Brearey

**Peter Brearey** (født 23. desember 1939 i Dewsbury, i West Yorkshire i England, død 7. mai 1998) var en britisk sekulær sosialist og journalist.

Selv om han vokste opp som metodist avviste Brearey sin religion som tenåring. Han var medlem av det kommunistiske ungdomsforbundet og senere meldte han seg inn i Communist Party of Great Britain (CPGB). Brearey forble en marxist hele livet selv etter at han meldte seg ut av CPGB og i stedet hellet mot Socialist Party of Great Britain. Brearey grunnla sin egen avis, The Dewsbury Sentinel, i en alder av seksten år, og han begynte å arbeide for mange lokale aviser og bidro til hundrevis av publikasjoner og artikler. 

Brearey var nyhetsredaktør i Wakefield Express i tillegg til at han var redaktør for Ossett Observer. Han var aktivist i National Union of Journalists og hans bok for unge journalister, "Never Say Scoop", ble publisert i 1981. Brearey var også redaktør for en rekke andre kjente britiske aviser frem til han døde av kreft i mai 1998, i en alder av 58 år. Få måneder før han døde hadde han og hans kone flyttet til Orknøyene. Brearey ble begravet i hagen foran huset deres på Orknøyene.
Mi-parti

**Mi-parti** (fransk for «halvdelt», «tvedelt», «midtdelt» eller kløvd) er en type farge- og mønsterdesign med loddrett todeling som ble brukt i våpenskjold og moteklær i europeisk middelalder. Mi-parti-drakter med forskjellige farger på venstre og høyre halvdel, og liknende varianter, kom på 1100-tallet, var særlig utbredt i gotikken på 1300-tallet og forsvant tidlig på 1500-tallet.

## Mi-parti i drakthistorien


File:Schwäbischer Meister um 1470 001.jpg|Brudepar fra Schwaben rundt 1470. Brudgommen er iført mi-parti-drakt.
File:Particoloredhose.jpg|Detalj fra Francesco del Cossas freskomaleri *Mais triumf* fra ca. 1470 som viser italiensk mann i trange brøker i mi-parti.
File:Landsknecht 30jarig oorlog modeprent.jpg|Tysk landsknekt fra 1500-tallet iført overdådig, stoffrik drakt i mi-parti. Drakten består av barett med fjær, vams med enorme poseermer, kyrass, korte pludderhoser, trange hoser, skamkapsel og oksemulesko med splitter og spalter. Illustrasjon fra 1800-tallet.
File:Tekkoshocon 2010 cosplay 031.JPG|En cosplay-deltaker i det mi-parti-fargede narrekostymet til Batman-figuren *Harley Quinn*. Fra en animekonferanse i Pittsburgh i USA 2010.


## Ordbakgrunn

*Mi-parti* kan på fransk betegne alt som er «delt i to likeverdige, men forskjellige deler», men brukes der særlig i heraldisk terminologi om våpenskjold som er kløvd i to felt. I engelsk heraldisk terminologi kalles dette design-grepet *party per pale*. På norsk brukes ordet *mi-parti*  om klær og ikke i heraldikken. På engelsk benyttes ofte også *parti-colouring* om det samme, eller om noe som har ulike, ofte sterke, farger, for eksempel *particolored* hundepels, som på norsk litt misvisende noen ganger blir oversatt med «party-farget» (eller «polkadott»).

Adjektivet «brokete», som på svensk skrives «brokig» og på dansk «broget», brukes for å beskrive noe «som har to eller flere farger i en uregelmessig blanding», og i overført betydning om alt «som er mangfoldig». Adjektivet har uvisst opphav, men det er foreslått at ordet henger sammen med brok- eller buksemoten  på 1300- og 1400-tallet da hosene ble sydd sammen til trange tights der hvert buksebein hadde forskjellige farger i mi-parti og var dekorert med tydelige mønstre. «Brokete» skulle dermed bety «like fargerikt som brøker».

## Annet
*Mi-Parti* er også tittelen på et orkesterverk fra 1976 skrevet av den polske komponisten Witold Lutosławski (1913–1994). Det 15 minutter lange stykket har et innledende parti og en hoveddel i samsvar med Lutosławskis forkjærlighet for tvedelte strukturer på 1960- og 1970-tallet.

## Litteratur
* le Baron Stalins: *Vocabulaire-Atlas [[heraldikk|Héraldique]] en six Langues: Francais-English-Deutsch-Español-Italiano-Nederlandsch*, Paris 1952
* Jan Raneke (redaktør): *[[Nordisk]] heraldisk [[terminologi]]*, Lund 1987 (med heraldiske faguttrykk på bokmål og nynorsk)

## Se også
* Kløvd (kløvet), lodrett delt våpenskjold

## Referanser


## Eksterne lenker
*
Tiberius Claudius Nero

*Må ikke forveksles med sin sønn [[Tiberius]] eller sitt barnebarn [[Germanicus]], som begge hadde navnet «Tiberius Claudius Nero» på et eller annet tidspunkt.*

**Tiberius Claudius Nero**, eller bare **Claudius**, født 85 f.Kr., død 33 f.Kr, var en romersk statsmann og far til keiser Tiberius. Han var også et medlem av den claudiske familien i antikkens Roma.
Jim Bollan

**Jim Bollan** (født ca. 1950) er en rådgiver i West Dunbartonshire i Skottland. Han er medlem av den skotske sosialistpartiet, og er for tiden den eneste tillitsvalgte fra dette partiet. 

Bollan var medlem av Communist Party of Great Britain før han ble valgt inn til Dumbarton District Council som medlem av Labour Party. I 1999 ble han valgt som uavhengig politiker fra distriktet Renton og Alexandria South. Hans motstander under dette valget var fra Labour Party. I 2003 ble Bollan gjenvalgt og beseiret kandidaten fra Scottish National Party. Bollan var ikke en spesielt framtredende skikkelse i sitt parti på et nasjonalt nivå, men han var involvert i kampanjen om å bedre forholdene i Cornton Vale kvinnefengsel, der hans datter var en av flere kvinnelige fanger som hadde begått selvmord over siste årene. I mai 2009 ble Bollan suspendert fra kommunerådet i ni måneder på grunn av påstått tjenesteforsømmelse.
Bessie Braddock

**Bessie Braddock** (født som *Elizabeth Bamber*, 24. september 1899 i Liverpool, død 13. november 1970) var en britisk politiker fra Labour Party. 

Braddock var kjent som en ivrig sosialist og kampanjeleder og hennes spesielle interesser inkluderte fødselspermisjon, barnevern og ungdomskriminalitet. Braddock sluttet seg til Communist Party of Great Britain før hun meldte seg inn i Labour Party. I 1922 giftet hun seg med John "Jack" Braddock. Jack skulle senere komme til å bli leder for Liverpool City Council, og han holdt denne posisjonen mellom 1955 og 1961 og igjen fra mai 1963. Det ble bygd en statue til minne om Braddock ved Liverpool Lime Street stasjon.

## Referanser


## Eksterne lenker
*
Edith Bone

**Edith Bone** (opprinnelig navn: **Edit Olga Hajós**) (1889–1975) var en britisk lege, journalist og oversetter som var medlem av Communist Party of Great Britain. 

## Bakgrunn
Bone giftet seg med Hajos Béla Balázs i 1913. I Ungarn utdannet hun seg til lege. Hun bodde i Berlin, Tyskland fra 1923 til 1933, og skal ha arbeidet for Komintern der. I 1933 flyktet hun fra Berlin etter at den bulgarske kommunisten Dimitrov var blitt beskyldt for å ha satt fyr på Riksdagsbygningen; hun hadde arbeidet som oversetter for ham. Fra Berlin dro hun til Paris, og i Paris skal hun ha truffet den tyske kommunisten Willi Munzenberg, som sendte henne videre til London for å arbeide for det britiske kommunistpartiet. I London traff hun oversetteren Gerald Martin, og de giftet seg i februar 1934. I 1936, under den spanske borgerkrigen, var Bone med på å stifte Unified Socialist Party of Catalonia (PSUC) i Barcelona. 

## Arrestasjon og fengsling uten rettergang
I 1949 var Bone frilans korrespondent i Budapest, tilknyttet *[[London Daily Worker]]*. Da hun skulle reise ut av Ungarn ble hun pågrepet av det ungarske hemmelige politi ÁVH («Statens beskyttelsesorgan»). Hun ble ført til en anonym bygning i Budapest og stilt overfor anklager om at hun var spion for Storbritannia. Avhørene pågikk i mange timer. Uten å få muligheten til å imøtegå beskyldningene eller få saken sin prøvd for en domstol, ble hun satt i enecelle, der hun ble sittende i syv år uten noen form for rettssak eller et identifikasjonsnummer som alle fanger, ifølge regelverket, skulle få med en gang de ble satt i fengsel. Hun fastholdt at hun ikke var noen spion og ikke hadde begått noen av de handlingene hun ble anklaget for. 

Gjennom de mange årene i isolasjon klarte Bone å beholde forstanden ved å utvikle en serie mentale øvelser, inkludert vurderinger av språk, geometri og ordforråd. Bone var verbalt aggressiv og etter hvert vant små seire mot henne fangevoktere, hun brukte disse prosjektene til å opprettholde en stabil identitet i løpet av hennes lange periode i fengsel. Bone ble frigitt i løpet av de siste dagene av den ungarske revolusjonen i november 1956. Da hadde en studentgruppe tatt kontroll over det politiske fengselet i Budapest hvor Bone ble holdt fengslet, og flere politiske fanger ble frigitt.

I 1957 ga Edith Bone ut boken *Seven Years' Solitary*, som handlet om de syv årene i fengsel og om løslatelsen.

De siste årene av sitt liv arbeidet hun som oversetter.

## Referanser
Noreen Branson

**Noreen Branson** (født **Noreen Browne**; 1910–2003) var en kommunistisk aktivist og historiker som var medlem av Communist Party of Great Britain.

Branson var datter av Lord Alfred Browne, sønn av Henry Ulick Browne, femte marki av Sligo. Branson giftet seg med kunstneren Clive Branson i juni 1931, og kort tid senere ble hun medlem av Independent Labour Party, før hun meldte seg inn i det britiske kommunistpartiet. Da andre verdenskrig brøt ut meldte Clive Branson seg til krigstjeneste. Han ble deretter sendt ut til fronten i Asia, hvor han i 1944 ble drept ved Arakan. Etter krigen publiserte Branson brevene han hadde sendt henne i løpet av krigsårene, i boken *Letters of a British Soldier in India*.

Branson deltok i dokumenteringen av den offisielle historien til kommunistpartiet i Storbritannia, og hadde ansvaret for å skrive om årene fra 1927 til 1951. 

Hun var også redaktør for *Labour Research Department Magazine* i nesten 30 år.

I 1960 ble hennes første bok, *Room At The Bottom*, en kritikk av velferdsstaten, utgitt under pseudonymet Katherine Hood, etterfulgt av en bok om den britiske staten, skrevet med Roger Simon (under pseudonymene Katherine Hood og James Harvey).

Sammen fikk Noreen og Clive Branson kunstnerdatteren Rosa Branson.

## Referanser
Bergen Studentidrettslag

**Bergen Studentidrettslag** **(BSI)** er en studentorganisasjon og et allianseidrettslag som gir et treningstilbud til studenter og ansatte for alle i Bergen. Den aller største andelen av medlemsmassen er studenter fra alle utdanningsinstitusjonene i Bergen. 

Idrettslaget hadde i 2022 over  medlemmer, og består av et hovedstyre som representerer undergruppene.

### Idrettsoversikt

## Eksterne lenker
*
Ludašsjøen

**Ludaš** eller **Ludošsjøen** (serbisk *Ludaško/Ludoško jezero*, ungarsk *Ludas*) er en grunn innsjø i provinsen Vojvodina, nord i Serbia, i nærheten av Subotica. Den er en del av et naturreservat og har siden 1977 vært beskyttet som Ramsar-område. Navnet kommer fra det det ungarske *ludas* som betyr gås.

## Geografi
Innsjøen ligger om lag 12&nbsp;km sørøst for Subotica, 10&nbsp;km fra motorveien E75, i nærheten av landsbyene Šupljak og Hajdukovo. Innsjøen er om lag 4,5&nbsp;km lang og strekker seg fra nord til sør. Den ligger i sandfylt terreng mellom elvene Donau og Tisza, mot løssplattået Bačka. Den nordlige delen er bredere og myrlendt, mens den sørlige delen er omgitt av tre til fire meter høye bredder av løss. Bunnen av innsjøen består av hvit leire dekket av mudder. Vannet er grunt; gjennomsnittsdybden er bare én meter, og innsjøens dypeste punkt er på 2,5 meter. Innsjøen fryser over om lag tre måneder om vinteren, og kan nå så høye vanntemperaturer som 30&nbsp;°C om sommeren.

Innsjøen har eolisk opprinnelse, og sjøbunnen ble dannet for om lag en million år siden, da vind skapte sanddyner langs leirplatået. Før området ble regulert, var innsjøen ei myr som fikk vann fra flere små, naturlige kilder. Vannet renner fra innsjøen og ut i elven Kereš, som er en sideelv av Tisza. I dag får innsjøen også tilført vann fra kanalene Palić-Ludaš og Bega.

## Biologisk mangfold
Innsjøen og omgivelsene inneholder et mangfoldig habitat (akvatisk, myrlendt, enger og stepper) med mange plante- og dyrearter. Det finnes mye av en bestemt orkidé, *[[Anacamptis laxiflora]]*, på engene rundt innsjøen. Flere andre sjeldne planter finnes her, som mjeltarten *Astragalus exscapus*, kubjelle, salvie og gravmyrtarten *Vinca herbacea*. Det er registrert 214 forskjellige fuglearter her, hvorav 140 er vernet. De fleste av artene er trekkfugler. Det er det rike fuglelivet her som er hovedårsaken til at området er vernet. Skjeggmeis er den mest sjeldne av fugleartene man finner, mens andre truede fuglearter er hvithodeand, hvitøyeand og tamarisksanger.

Av landdyr finner man om lag 20 arter, hvorav oteren er nær en utryddelse i området.

## Kilder
*
* 
* 

## Eksterne lenker
* 
* https://web.archive.org/web/20090309174515/http://www.ludas.rs/
Ludovic Obraniak

**Ludovic Obraniak** (født 10. november 1984 i Longeville-lès-Metz i Moselle) er en fransk fotballspiller med polsk bakgrunn. Han spiller for SV Werder Bremen i Bundesliga, og for det  i fotball. Obraniaks bestefar kom fra Polen. Obraniak spilte en vennskapskamp for det franske U21-laget, men spilte senere for det polske A-landslaget. Han ble polsk statsborger 5. juni 2009, og spilte 12. august 2009 sin første landskamp for Polen, hvor han scoret begge målene i en 2-0-seier i en vennskapskamp mot Hellas.

Obraniak har tidligere spilt for de franske klubbene FC Metz og Lille OSC.

## Referanser


## Eksterne lenker
* 
* Profil på SoccerNet.ESPN.go.com
* Profil på 90minut.pl
Konfliktåret 1631

## Pågående kriger
*Mandsjuinvasjonen av Kina (1618-1683)
****[[Qing-dynastiet]]**, Mongolene, Kongedømmet Joseon på den ene siden 
****[[Ming-dynastiet]]**, Allierte jursjen-klaner, Kongedømmet Joseon, Mongolene. Nánmíng, Dōngníng, Zhou-dynastiet, (Shun-dynastiet) på den andre siden

*Tredveårskrigen (1618-1648)
****Protestantiske stater og allierte**, Sverige, Frankrike, Böhmen, Danmark-Norge (1625–1629), Sachsen, Nederlandene, Kurpfalz, Braunschweig-Lüneburg, England, Skottland, Brandenburg-Preussen, Transilvania, Ungarske anti-habsburgske opprørere, Saporog-kosakker, Det osmanske riket på den ene siden 
****Romersk-katolske stater og allierte**, Det tysk-romerske riket, Den katolske ligaen, Østerrike, Bayern, Spania og områdene deres, Danmark-Norge (1643–1645) på den andre siden

## Hendelser
### Januar
*13. januar – Ved traktaten i Bärwalde får Sverige 400 000 riksdaler årlig av Frankrike, mot at Sverige stiller opp med 36 000 mann i Tyskland.
### April
*13. april – Svenskene erobrer byen Frankfurt an der Oder ved slaget ved Frankfurt
*21. april – Sverige okkuperer Hertugdømmet Pommern.
### Mai
*4. mai – Sverige går i forbund med Brandenburg.
*20. mai – Den keiserlige generalen Tilly stormer og plyndrer Sveriges allierte Magdeburg under slaget ved Magdeburg
### Juni
*20. juni – Plyndringen av Baltimore
### Juli
*18. juli – Gustav II Adolf leder blant annet Västgöta-ryttere i et overfall i slaget ved Burgstall.
*22. juli – Slaget ved Werben
### August
*August – Tilly angriper Sachsen.
### September
*1. september – Sverige og Sachsen går i forbund.
*  - En svensk armé under Gustav II Adolf beseirer keiserens tropper under Tilly i slaget ved Breitenfeld, en av de mere kjente svenske seierne under tredveårskrigen.
*12.-13. september: slaget ved Slaak 
*22. september – Svenskene erobrer byen Erfurt.
### November
*17. november – Svenskene erobrer byen Frankfurt am Main.
### Desember
*4. desember – Byen Mainz, der Gustav II Adolf slår vinterkvarter, erobres av svenskene.

### Ukjent dato
*Et svensk sendebud sendes til Konstantinopel for å forsøke få med omanerne i kampen mot keiseren, noe som misslyktes.
*Wallenstein blir igjen general i den keiserlige armeen.

## Referanser
Farley Mowat

**Farley McGill Mowat** (født 12. mai 1921 i Belleville, Ontario, Canada, død 6. mai 2014) var en canadisk miljøverner og forfatter av flere bøker som har blitt oversatt til en rekke språk.

Mowats bøker er blitt oversatt til 52 språk, og han har solgt over 14 millioner bøker. Han oppnådde berømmelse med utgivelsen av sine bøker om Canadas nordområder, så som *People of the Deer* (1952) og *Never Cry Wolf* (1963). Den sistnevnte, som er en historie om hans opplevelser med ulver i Arktis, ble filmatisert i en film som ble utgitt i 1983. Enkelte har hevdet han har en forfatterstil som «aldri lar fakta stå i veien for sannheten». Han bok *Never Cry Wolf* (1963) har blitt tilskrevet mye av æren for den store endringen i synet på og frykten for ulver i siste halvdel av 1900-tallet.

## Referanser


## Eksterne lenker
* 
* 
*  Om Farley Mowat  i The Canadian Encyclopedia
Maddaloni

**Maddaloni** er en by og kommune nord i den italienske Campania-regionen. Kommunen har om lag  innbyggere (2013).

## Referanser


## Eksterne lenker
*
Mercogliano

**Mercogliano** er en by og kommune i den italienske Campania-regionen. Kommunen har 	12 391 innbyggere (2013).

I Mercogliano finnes følgende frazioni: Montevergine, Torrette og Torelli.

## Referanser


## Eksterne lenker
*
Ömer Aşık

**Ömer Aşık** (født 4. juni 1986) er en tyrkisk basketballspiller for laget Chicago Bulls i den amerikanske proffligaen NBA og Tyrkias herrelandslag i basketball. Aşık signerte kontrakt i NBA i 2010, men ble trukket opp som den 36. spilleren totalt, altså i den andre runden, i draftet i 2008 av Portland Trail Blazers.

## NBA-karriere
Aşık har, siden han kom til NBA, spilt for Chicago Bulls, Houston Rockets og New Orleans Pelicans. Han spilte ikke for Portland Trail Blazers selv om han ble trukket opp av dem i draftet i 2008. Like etter draftet ble han byttet bort til Chicago Bulls i et bytte som involverte tre lag. Han fikk kontrakt for Chicago Bulls i 2010. Han ble draftet til Houston i 2012.

### Statistikker fra NBA-karrieren
#### Tegnforklaring

#### Sesongspill

## Kilder
* 

### Referanser


## Eksterne lenker
*
Saône

**Saône** er en elv i det østlige Frankrike, og en av Rhônes sideelver fra høyre. Saône springer ut fra Vioménil i departementet Vosges, og munner ut i Rhône i Lyon.

## Etymologi
Navnet *Saône* stammer fra den keltiske elvegudinnen Souconna. Navnet man finner på elven fra antikk tid er *Arar*.

## Departementer og byer
Elven renner gjennom følgende departementer og byer:
* Vosges – Monthureux-sur-Saône
* Haute-Saône – Gray
* Côte-d'Or – Auxonne
* Saône-et-Loire – Chalon-sur-Saône, Tournus, Mâcon 
* Rhône – Villefranche-sur-Saône, Caluire-et-Cuire, Lyon
* Ain – Thoissey, Trévoux

## Sideelver
Saônes sideelver, hvor H er fra høyre og V fra venstre:
* Ognon (V) ved Perrigny-sur-l'Ognon
* Tille (H) ved Les Maillys
* Ouche (H) ved Saint-Jean-de-Losne
* Doubs (V) ved Verdun-sur-le-Doubs 
* Dheune (H) ved Allerey-sur-Saône
* Grosne (H) ved Marnay
* Seille (V) ved La Truchère
* Reyssouze (V) ved Reyssouze
* Veyle (V) etter Pont-de-Veyle
* Chalaronne (V) ved Thoissey
* Morgon (H) ved Villefranche-sur-Saône
* Azergues (H) ved Anse

## Referanser


## Kilder
*http://www.geoportail.fr 
*Saône ved Sandredatabasen

## Eksterne lenker
* Navigation guide Steder, havner og fortøyninger på Grande Saone fra Maxilly til Lyon.]  
* Vannveier i Frankrike
* Saone.org : French cruising river  **(Fransk)**
Ludwig Andreas von Khevenhüller

**Ludwig Andreas von Khevenhüller, [[greve]] av Aichelberg-Frankenburg** (1683–1744) var en østerriksk feltmarskalk av en adelsfamilie fra Franken som hadde slått seg ned i Kärnten.

## Karriere
Khevenhüller tjente først under fyrst Eugene av Savoia i den spanske arvefølgekrigen, og i 1716 hadde han fått kommandoen over et av Eugenes dragonregimenter. Han utmerket seg i slaget ved Peterwardein, som fant sted 5. august 1716, og slaget ved Beograd, som fant sted året etter. I 1723 ble han generalmajor for kavaleriet (*General-Feldwachtmeister*), i 1726 oberst for et regiment og i 1733 generalløytnant (*Feldmarschalleutnant*).

I 1734 førte den polske tronfølgekrig ham ut i felten igjen. Han var til stede under slaget ved Parma (29. juni 1734), hvor grev Mercy, som var den østerrikske kommandanten, ble drept. Han tok over som øverstkommanderende over hæren i Italia fram til feltmarskalk Königsegg ankom. Under Königsegg utmerket han seg igjen under slaget ved Guastalla 19. september 1734. Han var igjen kommandant under slaget, og de gode lederegenskapene han åpenbart hadde vist, gav han graden General av Kavaleriet. Han ble værende i militær og diplomatisk tjeneste i Italia fram til slutten av krigen.

I 1737 ble Khevenhüller forfremmet til feltmarskalk, og fyrst Eugene anbefalte ham til sine regenter som sin beste general. Ved slaget ved Radojevatz under den tyrkiske krigen, banet han og hæren seg vei gjennom en langt større tyrkisk hær. I 1738-1739 ble det gjort større nedskjæringer i forsvaret, og Khevenhüller ble kommandør for garnisonen i Wien.

Khevenhüller overgikk seg selv i den østerrikske arvefølgekrigen. Som øverstkommanderende for hæren ved Donau drev han ikke bare bort de franske og bayerske styrkene som hadde invadert Østerrike, men han rykket også inn i det sørlige Bayern og erobret München, samt at et større fransk korps i Linz ble tvunget til å overgi seg. Sommeren 1742 måtte han gi opp erobringene fordi han hadde for liten styrke, men i felttoget som fulgte, da under fyrst Karl av Lorraine, ble det sydlige Bayern gjenerobret, og keiseren ble tvunget til å inngå den ufordelaktige Nieder-Schönfeld-avtalen. Han talte mot videre avansement over Rhinen, og hendelsene som fugte viste at han skulle få rett, for østerrikerne måtte trekke seg tilbake fra Rhinen gjennom Franken og Breisgau.

Da han hadde returnert, ble han dekorert av Maria Teresia med ordenen det gylne skinn. Han døde brått i Wien 26. januar 1744.

## Militære instruksjonsbøker
Khevenhüller skrev flere instruksjonsbøker for offiserer og soldater (*Des G. F. M. Grafen von Khevenhüller Observationspunkte für sein Dragoner-Regiment* (1734 og 1748) og et *réglement* for infanteriet (1737)), og to viktige verk om krig generelt, *Kurzer Begriff aller militärischen Operationen* (Wien, 1756; fransk versjon, Maximes de guerre, Paris, 1771); og *Ideen vom Kriege*.

## Referanser


## Litteratur
* 
* 

## Kilder
* 
* Artikkelen inneholder elementer fra *[[Encyclopædia Britannica]]* (1911).

## Eksterne lenker
*